[{"text_idx": "#000002", "text": "Bildstrio pri denaskuloj aperis en la angla"}, {"text_idx": "#000003", "text": "Libera Folio: Kiel vi ekhavis la ideon, kaj kiu estis via celo?"}, {"text_idx": "#000005", "text": "\u2013 Mia unua gugla serc\u0302o pri la temo trafis artikolon pri denaskaj parolantoj de Esperanto, kaj tio surprizis kaj fascinis min... denaskaj parolantoj s\u0302ajnis kvazau\u0306 subkulturo ene de la subkulturo! Tiam mi decidis, ke mi volas verki kaj desegni c\u0302i tiun rakonton mem. Poste mi spektis en YouTube intervjuon de Lana Shlafer, faritan en 2000, kaj eksciis pli."}, {"text_idx": "#000006", "text": "Kiel vi kolektis la materialon?"}, {"text_idx": "#000008", "text": "\u2013 Kun tiom da voc\u0302oj, mi decidis strukturi la rakonton kiel dokumentan bildstrion, kunteksante la intervjuojn per iom da historio. Mi trovis, ke estis multo komuna precipe inter la denaskaj parolantoj, sed estis interese ke aperis ankau\u0306 iom malsamaj sintenoj al la Esperanta kulturo."}, {"text_idx": "#000009", "text": "\u2013 Kiam la teksto estis verkita, mi sendis g\u0302in al c\u0302iuj priskribatoj por ricevi ilian aprobon, kaj poste mi desegnis la bildstrion. Mi multe komunikadis kun la priskribatoj por certig\u0302i, ke mi ne faras erarojn en la Esperanto, kiun mi uzas en la bildstrio. Kiel vi probable komprenis, mi mem ne parolas au\u0306 legas Esperanton. Sed la laboro kun la rakonto igis min ekinteresig\u0302i lerni g\u0302in... Esperantistoj s\u0302ajnas bone amuzig\u0302i!"}, {"text_idx": "#000010", "text": "Kie aperis via bildstrio? Kiajn reagojn vi ricevis?"}, {"text_idx": "#000011", "text": "\u2013 La libro kun la titolo SubCultures: a Comics Anthology estis publikigita en septembro, kaj enhavas la 12-pag\u0302an rakonton Esperantists. Rilate al reagoj, mi trovis ke homoj tre interesig\u0302as pri la temo \u2013 multaj kun kiuj mi parolas preskau\u0306 ne au\u0306 tute ne scias, kio Esperanto estas. Mi ankau\u0306 eksentas iom da interesig\u0302o inter esperantistoj, kiel vi!"}]